سام ئاڵتمان

ساموێل ھاریس ئاڵتمان (لەدایکبووی ٢٢ی نیسانی ١٩٨٥) خاوەنکارێکی ئەمریکی و وەبەرھێنەر و بەڕێوەبەری جێبەجێکاری کۆمپانیای ئۆپن ئەی ئای لە ساڵی ٢٠١٩ەوە بە یەکێک لە کەسایەتییە پێشەنگەکانی بوومەلەرزەی ئەی ئایدادەنرێت.

ئاڵتمان دوای دوو ساڵ وازی لە زانکۆی ستانفۆرد ھێنا و کۆمپانیای لووپت ی دامەزراند کە خزمەتگوزارییەکی تۆڕە کۆمەڵایەتییە مۆبایلەکانە و زیاتر لە ٣٠ ملیۆن دۆلاری کۆکردەوە لەسەرمایەی مەترسیدار. لە ساڵی ٢٠١١، ئاڵتمان پەیوەندی بە وای کۆبیناتۆر کرد کە خێراکەری دەستپێکردنە، و لە ساڵی ٢٠١٤ تا ٢٠١٩ سەرۆک بوو لە ساڵی ٢٠١٩ بووە بەڕێوەبەری جێبەجێکاری کۆمپانیای ئۆپن ئەی ئای و سەرپەرشتی دەستپێکردنی سەرکەوتووانەی چات جی پی تی ی کردووە لە ساڵی ٢٠٢٢. بەھۆی نەبوونی متمانە بە سەرکردایەتییەکەی لە ساڵی ٢٠٢٣ لەلایەن دەستەی کارگێڕی کۆمپانیاکە لە پۆستەکەی دوورخرایەوە، بەڵام دوای پێنج ڕۆژ دوای کاردانەوەی بەرچاوی کارمەندان و وەبەرھێنەران گەڕێنرایەوە، دوای ئەوە دەستەیەکی نوێ پێکھێنرا. وەک سەرۆکی کۆمپانیاکانی وزەی پاک ھێلیۆن ئینێرجی و ئۆکلۆ (تا نیسانی ٢٠٢٥) کاری کردووە. تا مانگی تەممووزی ٢٠٢٥، سامانی پاکی ئاڵتمان بە  مەزەندە دەکرێت.

 ژیانی سەرەتایی و پەروەردە 
ساموێل ھاریس ئاڵتمان لە ٢٢ی نیسانی ١٩٨٥ لە شاری شیکاگۆ لەدایکبووە، لە دایک و باوکێکی جوولەکە،  کۆنی گیبستین، پزیشکی پێست و جێری ئاڵتمان، دەڵاڵی خانووبەرە.  باپیرە گەورەی لە لای باوکیەوە لە شاری پلۆکی پۆڵەندا لەدایکبووە.  ئاڵتمان گەورەترینی چوار خوشک و برایە کە بریتین لە سام، ماکس، جاک و ئانی. لە ساڵی ١٩٨٩ خێزانی ئاڵتمان ڕوویان لە زێدی جێری کرد لە شاری کلیتۆن لە ویلایەتی میزۆری. 

لە تەمەنی ھەشت ساڵیدا یەکەم کۆمپیوتەرەکەی وەرگرت کە ئەپڵ ماکینتۆش بوو و دەستی کرد بە فێربوونی چۆنیەتی کۆدکردن و جیاکردنەوەی ڕەقەکاڵای کۆمپیوتەر. لە قوتابخانەی جۆن بورۆس خوێندوویەتی کە قوتابخانەیەکی تایبەتە لە شاری لادو لە ویلایەتی میزۆری. لە ساڵی ٢٠٠٥ دوای ئەوەی بۆ ماوەی دوو ساڵ لە زانکۆی ستانفۆرد زانستی کۆمپیوتەر خوێندوویەتی، وازی لە خوێندن ھێنا بەبێ ئەوەی بڕوانامەی بەکالۆریۆس بەدەستبھێنێت.

 سەرچاوەکان 

 بەستەرە دەرەکییەکان 




پۆل:بازرگانە ئەمریکییەکانی سەدەی ٢١ەم
پۆل:پڕۆگرامەرەکانی کۆمپیوتەر لە ئەمریکا
پۆل:جولەکەکانی سەدەی بیست و یەکی ئەمریکی
پۆل:زیندووان
پۆل:کەسایەتییە ئێڵ جی بی تییە ئەمریکییەکانی سەدەی ٢١ەم
پۆل:لەدایکبووانی ١٩٨٥
پۆل:میلیاردێرە ئەمریکییەکان